CELEX: 62020CN0569
Language: fi
Date: 2020-10-30 00:00:00
Title: Asia C-569/20: Ennakkoratkaisupyyntö, jonka Spetsializiran nakazatelen sad (Bulgaria) on esittänyt 30.10.2020 – Rikosoikeudenkäynti, jossa vastaajana on IR

25.1.2021   
            
            
               FI
            
            
               Euroopan unionin virallinen lehti
            
            
               C 28/24
            
         
      Ennakkoratkaisupyyntö, jonka Spetsializiran nakazatelen sad (Bulgaria) on esittänyt 30.10.2020 – Rikosoikeudenkäynti, jossa vastaajana on IR
      (Asia C-569/20)
      (2021/C 28/38)
      Oikeudenkäyntikieli: bulgaria
      
         Ennakkoratkaisua pyytänyt tuomioistuin
      
      Spetsializiran nakazatelen sad
      
         Rikosoikeudenkäynnin asianosainen
      
      IR
      
         Ennakkoratkaisukysymykset
      
      Onko direktiivin 2016/343 (1) 8 artiklan 2 kohdan b alakohtaa, luettuna yhdessä johdanto-osan 36–39 perustelukappaleen kanssa, sekä puitepäätöksen 2009/299 4 a artiklan 1 kohdan b alakohtaa, luettuna yhdessä johdanto-osan 7–10 perustelukappaleen kanssa, tulkittava siten, että ne käsittävät tapauksen, jossa syytetylle ilmoitettiin häntä vastaan nostetusta syytteestä sen alkuperäisessä muodossa, minkä jälkeen hänelle ei objektiivisesti voida ilmoittaa tuomioistuimen käsittelystä hänen pakonsa vuoksi ja häntä puolustaa viran puolesta nimetty edustaja, jonka kanssa hänellä ei ole minkäänlaista yhteyttä?
      Jos tähän vastataan kieltävästi: Sopiiko kansallinen oikeussääntö (NPK:n 423 §:n 1 ja 5 momentti) yhteen direktiivin 2016/343 9 artiklan kanssa, luettuna yhdessä 8 artiklan 4 kohdan toisen virkkeen kanssa, ja puitepäätöksen 2009/299 4 a artiklan 3 kohdan kanssa, luettuna yhdessä 1 kohdan d alakohdan kanssa, kun sen mukaan syytetyn poissa ollessa suoritettua tutkintaa ja syytetyn poissa ollessa annettua tuomiota vastaan ei ole säädetty oikeussuojasta, jos syytetty pysyy piilossa sen jälkeen, kun hänelle on ilmoitettu alkuperäisestä syytteestä, eikä hänelle ole voitu tästä syystä ilmoittaa oikeuskäsittelyn ajasta ja paikasta eikä hänen poissaolonsa seurauksista?
      Jos tähän vastataan kieltävästi: Onko direktiivin 2016/343 9 artiklalla, luettuna yhdessä perusoikeuskirjan 47 artiklan kanssa, välitön vaikutus?
      
         (1)  Eräiden syyttömyysolettamaan liittyvien näkökohtien ja läsnäoloa oikeudenkäynnissä koskevan oikeuden lujittamisesta rikosoikeudellisissa menettelyissä 9.3.2016 annettu Euroopan parlamentin ja neuvoston direktiivi (EU) 2016/343 (EUVL 2016, L 65, s. 1).